(দিনাজপুর২৪.কম) বিশ্বের ১৩ তম ক্রিকেটার হিসেবে টেস্টে ৪০০ উইকেট দখল করলেন দক্ষিণ আফ্রিকার পেসার ডেল স্টেইন। আজ মিরপুর টেস্টে বাংলাদেশী ওপেনার তামিম ইকবালকে আউট করে ৪০০ উইকেট ক্লাবের সদস্য হলেন স্টেইন। ৮০তম টেস্টে এই মাইলফলক স্পর্শ করলেন ৩২ বছর বয়সী স্টেইন। দক্ষিণ আফ্রিকার দ্বিতীয় বোলার হিসেবে এই ক্লাবের সদস্য হলেন এ আগুনে পেসার। টেস্টে দক্ষিণ আফ্রিকার সর্বাধিক ৪২১ উইকেট শিকারী শন পোলক। তিনি ১০৮ টেস্টে এই উইকেট দখল করেন। তাকে স্পর্শ করতে ডেল স্টেইন এখনও ২৮ টেস্ট সামনে পাচ্ছেন। তবে টেস্ট ইতিহানে দ্বিতীয় দ্রুততম বোলার হিসেবে ৪০০ উইকেটের মাইলফলক স্পর্শ করেছেন স্টেইন। দ্রুততম ৭২ টেস্টে ৪০০ উইকেট নেয়ার কৃতিত্ব আছে শ্রীলঙ্কার কিংবদন্তি স্পিনার মুত্তিয়া মুরলিধরনের। স্টেইনের মতো ৮০ টেস্টে ৪০০ উইকেট নেয়ার কৃতিত্ব আছে নিউজিল্যান্ডের কিংবদন্তি রিচার্ড হেলডিরও। এতে পেস বোলার হিসেবে হেডলি ও স্টেইন কম ম্যাচে ৪০০ উইকেট নিলেন। ২০০৪ সালে ইংল্যান্ডের বিরুদ্ধে পোর্ট এলিজাবেথে টেস্ট অভিষেক হয় স্টেইনের। তার ক্যারিয়ার সেরা বোলিং ৫১ রানে ৭ উইকেট। ক্যারিয়ারে টেস্টে ১০ উইকেট পাঁচ ও ৫ উইকটে নিয়েছেন পাঁচিশ বার।